Faḍma d Belqasem, d ddin amasiḥi i ḍefren. Ɣef waya ad nef yal yiwen deg tarwansen fkan-as sin n yismawen, yiwen d isem amasiḥi, wayeḍ d isem amaziɣ. Faḍma tebɛed ɣef wakal n lejdud-is maca teṭṭef deg iẓuran-is s wayaki arraw-is ad ẓren ansi d-frurin. Dinna di Tunes, tezga tettcewwiq izlan n teqbaylit, tettawi-d timucuha n tgemmi n lejdud-is i ddarya-s tessaweḍ tefka-asen idles-is, idles tewret ula d nettat ɣer yemma-s. Faḍma iḥuzat aṭas yinig, ɣef waya tenna: zgiɣ ssarameɣ, yiwen n wass ad iliɣ di tmurt-iw di tlemmast n taddart-iw, gar lejdud-iw d wid ttmeslayeɣ s yiwet n tutlayt, wid d wi zdiɣ yiwet n tmuɣli, yiwen n yiman neɣ rruḥ n tlelli n tdukli d tmunent, ɣer sufella n tɣurfett akken ad tssemḥes i yimsebriden yettɛeddayen sdat uxxam-is i d-yezgan deg ubrid ameqqran mi ara ttmeslayen s tcelḥit imi tantala n tutlayt tamaziɣt yettemcabin aṭas ar tantala taqbaylit. Faḍma d adrar n ssber acku zyada ɣef lḥif i tt-iḥuzan di temzi-s rnu lɣerba i tt-isbaɛden ɣef wakal-is terna tamettant yettawin arraw-is yiwen,yiwen, d urgaz-is Belqasem, tewwet ssiɛqa di tudert-is imi tezwar akk twacult-is, d ussan iṛzaganen i tessegra ala Tawes i s-dyegran tin id-tewwi tezdi n lqarḥ-is. Faḍma ur tunif ara i yir tudert tesɛedda d wussan itedder di tmurt n leqbayel ad ten-tɣum tatut. Ayen i d-teǧǧa d agerruj, ɣur-s aẓar n tmedyazt d tẓuri. Assa, teqqim-d d azamul n tmeṭṭut taqbaylit timinigt s teseṭ tamasiḥit yefkan i warraw-is ttrebga izaden, i ten-id-yessufɣen d irgazen n yal akud d yal amkan. Lmut n Faḍma di sbiṭer n la Bretagne di tmurt n Fransa deg useggas 1967.